b'\n_START_ARTICLE_\nBoter 2\n_START_SECTION_\nVsebina\n_START_PARAGRAPH_\nFilm Boter 2 ima dvojno zgodbo. Ena pripoveduje o mladosti in vzponu dona Vita Corleona, druga pa o Michaelu Corleonu._NEWLINE_Zgodba se za\xc4\x8dne na Siciliji, kjer Vitova mati prosi dona Ciccija, naj se usmili njenega najmlaj\xc5\xa1ega sina, potem, ko ji je \xc5\xbee ubil mo\xc5\xbea in starej\xc5\xa1ega sina. Ko don Ciccio zavrne, mu zagrozi, ubijejo jo, Vitu pa vseeno uspe zbe\xc5\xbeati. Pride v Ameriko, kjer ga spravijo v karanteno._NEWLINE_Druga zgodba se za\xc4\x8dne na jezeru Tahoe, s prvim obhajilom Anthonija Corleona, Michaelovega sina. Michael se kasneje v svoji pisarni sre\xc4\x8da s senatorjem Geariyem, ki ga za\xc4\x8dne izsiljevati, vendar Michael ne popusti._NEWLINE_Michael se sre\xc4\x8da tudi s Frankom Pentangelijem, ki je prevzel Clemenzine operacije po njegovi smrti. Pentangeli sovra\xc5\xbei brate Rosato, ki jih podpira Hyman Roth iz Miamija._NEWLINE_Michaela posku\xc5\xa1ajo ubiti v njegovi lastni spalnici. Po tem dogodku se Michael odlo\xc4\x8di odpotovati v Miami._NEWLINE_Don Vito Corleone (Robert De Niro) dela v trgovini o\xc4\x8deta svojega prijatelja. Ko lokalni \xc5\xa1ef, \xc2\xbb\xc4\x8crna roka\xc2\xab, Fanucci pripelje v trgovino svojega ne\xc4\x8daka, je Vito odpu\xc5\xa1\xc4\x8den. S kriminalom za\xc4\x8dne, ko mu sosed Clemenza po\xc5\xa1lje oro\xc5\xbeje, ki ga mora skriti. Vendar Fanucci ovira posel._NEWLINE_Na praznik, ko so vsi zunaj, Vito izkoristi prilo\xc5\xbenost ter ustreli Fanuccija. Po Fanuccijevi smrti postane spo\xc5\xa1tovan in cenjen v soseski. Odpre tudi svoj prvi legalni posel, \xc2\xbbOlivno olje Genco\xc2\xab._NEWLINE_Michael Corleone se v Miamiju sre\xc4\x8da s Hymanom Rothom, kmalu pa odpotuje na Kubo, na kateri poteka revolucija. Ko revolucija zmaga in diktator Fulgencio Batista pobegne v Dominikansko republiko, Michael hitro zbe\xc5\xbei nazaj v Ameriko. Tam izve, da je njegova \xc5\xbeena Kay splavila. Ko pa mu pove, da je namerno splavila, jo udari, in vse to privede do lo\xc4\x8ditve._NEWLINE_Michael naro\xc4\x8di eliminacijo svojih sovra\xc5\xbenikov: Hymana Rotha, njegovega uslu\xc5\xbebenca Johnnija Ole, Frank Pentangeli stori samomor, Michael pa naro\xc4\x8di tudi umor svojega brata Freda, zaradi izdajstva, \xc4\x8deprav mu je predhodno \xc5\xbee oprostil._NEWLINE_Film se kon\xc4\x8da s tem, da Michael sam sedi na klopi in se spominja svojih mlaj\xc5\xa1ih let.'